Diari Oficial de la Generalitat Valenciana


Sumari del DOGV 4230, del 17-04-2002 (2002/3358)

Informació pública del programa d'actuació integrada de la unitat d'execució única del sector de sòl urbà del pla parcial Casablanca, de les normes subsidiàries de planejament de Requena.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4230

Data del DOGV
:   17-04-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/3358


Organisme emissor
:   Selreh, SA

Tipus de document
:   Anunci

Informació pública del programa d'actuació integrada de la unitat d'execució única del sector de sòl urbà del pla parcial Casablanca, de les normes subsidiàries de planejament de Requena. [2002/F3358]
  
Selreh, SA, ha formulat el programa d'actuació integrada de la unitat d'execució única del sector de sòl urbà del pla parcial Casablanca, de les normes subsidiàries de planejament de Requena, a l'empara del que es preveu en l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (Diari Oficial de la Generalitat Valenciana número 2.394, de 24 de novembre de 1994).
  
En aplicació del que s'estableix en l'article 48.1.C) en relació amb l'article 46.3, ambdós de la referida llei, és procedent sotmetre el referit programa amb tota la documentació annexa a informació pública pel termini de 20 dies hàbils comptats a partir de l'endemà de la publicació d'aquest anunci en el Diari Oficial de la Generalitat Valenciana.
  
Es fa constar que durant aquest termini els interessats en aquest procediment podran formular qualssevol al·legacions que els convinguen segons dret, així com altres alternatives tècniques de programa i, si és el cas, proposicions juridicoeconòmiques, tot això en els termes i condicions de l'esmentada Llei 6/1994. A aquest efecte qualsevol interessat podrà consultar l'expedient depositat a la notaria del senyor Joaquín Olcina Vauteren, situada al carrer d'Antonio Beltrán Martínez, número 1, de Requena, els dies hàbils en horari de 10.00 a 14.00 hores.
  
Igualment es fa constar que qualsevol persona podrà comparéixer a la dita notaria per a obtenir, a càrrec seu, còpia de l'acta de protocol·lització del projecte i documents que s'hi adjunten, o sol·licitar que se li exhibisca aquesta.
  
La referida documentació, com també l'expedient administratiu, es podrà consultar a l'Ajuntament de Requena, els dies hàbils en idèntic horari.
  
Les al·legacions que, si és el cas, es formulen s'hauran de presentar davant de l'Ajuntament de Requena.
  
Així mateix, mitjançant aquest anunci, segons el que es preceptua en el paràgraf 2 de l'article 48, en relació amb l'article 46, paràgrafs 4 i 5, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, es posen en coneixement dels interessats que el termini de cinc dies hàbils per a presentar les proposicions juridicoeconòmiques comença el dia hàbil següent a la finalització del termini de 20 dies anteriorment indicat. Durant aquest termini es podran formular les referides proposicions a l'Ajuntament de Requena, en horari de 09.00 a 14.00 hores.
  
Finalitzat aquest segon termini, el següent dia hàbil, excepte si és dissabte, cas en què s'haurà d'entendre el dia hàbil immediat posterior, tindrà lloc l'acte d'obertura de pliques a l'Ajuntament de Requena.